ฟูกูโอกะทาวเวอร์

ฟูกูโอกะทาวเวอร์ (福岡タワー (Fukuoka Tawā); อังกฤษ: Fukuoka Tower) เป็นหอคอยสูง 234 เมตร ตั้งอยู่ในย่านโมโมจิฮามะในนครฟูกูโอกะ ญี่ปุ่น เป็นหอคอยริมทะเลที่สูงที่สุดในญี่ปุ่น สร้างเสร็จเมื่อ ค.ศ. 1989 ใช้เวลาสร้าง 14 เดือน เงินลงทุน 6,000,000,000 เยน ออกแบบโดยบริษัทนิกเก็นเซ็กเก สร้างขึ้นบนที่ดินถมทะเลนอกอ่าวฮากาตะ ฟูกูโอกะทาวเวอร์มีจุดชมวิวอยู่สามระดับ คือ ที่ระดับความสูง 116 เมตร ที่ห้องนั่งเล่นระดับความสูง 120 เมตร และชั้นที่สูงที่สุดที่ระดับความสูง 123 เมตร รอบหอคอยเป็นโครงสร้างทรงสามเหลี่ยมตามขวางที่มีกระจกครึ่งแผ่นจำนวน 8,000 แผ่นปิดไว้โดยรอบ จึงมีชื่อเล่นว่า 'Mirror Sail' น้ำหนักส่วนที่อยู่ใต้ดินของฟูกูโอกะทาวเวอร์อยู่ที่ 25,000 ตัน ขณะที่ส่วนที่อยู่เหนือพื้นดินหนัก 3,500 ตัน ฟูกูโอกะทาวเวอร์ได้ออกแบบให้สามารถรองรับแผ่นดินไหวระดับ 7 ริคเตอร์ และแรงลมความเร็ว 65 เมตรต่อวินาที แต่แผ่นดินไหวที่รุนแรงที่สุดที่เคยเกิดขึ้นบริเวณหอคอยวัดได้เพียง 6 ริคเตอร์ และแรงลมที่รุนแรงที่สุดวัดได้ 49 เมตรต่อวินาที หอคอยตั้งอยู่ที่ 2-3-26 โมโมจิฮามะ เขตซาวาระ นครฟูกูโอกะ ฟูกูโอกะทาวเวอร์เป็นสถานที่หลักที่ใช้ถ่ายทำประกอบในภาพยนตร์ Godzilla vs. SpaceGodzilla เมื่อ ค.ศ. 1994 ดูเพิ่ม รายชื่ออาคารและสิ่งก่อสร้างที่สูงที่สุดในญี่ปุ่น แหล่งข้อมูลอื่น (ในภาษาญี่ปุ่น) Fukuoka Tower HP (ในภาษาอังกฤษ) Fukuoka Tower HP เก็บถาวร 2011-09-28 ที่ เวย์แบ็กแมชชีน (ในภาษาอังกฤษ) Kyushu.com Profile เก็บถาวร 2016-02-16 ที่ เวย์แบ็กแมชชีน